महाभारत के 18 पर्वों में ऐसे कई उदाहरण हैं, जो बताते हैं कि युद्ध टालने की कोशिश एक बार नहीं, बार-बार हुई। इस महाभारत के अंश भगवद्गीता की 5151वीं जयंती घूमधाम से मनाने वाले कृष्ण की गीता को तो राष्ट्रीय ग्रंथ घोषित करने का आलाप बांधते हैं, मगर महाभारत के युद्ध-विरोधी संदेश को सुनने के लिए तैयार नहीं हैं। वह युद्ध किसी के भी बीच हुआ हो, मगर एक युद्ध में अपने पिता को खोने वाली गुरमेहर की आंखों के सूजे पपोटे जिनकी आंखें इतनी भी नम नहीं करते कि उसके लब आज़ाद रहने दें, उनसे अगर आपको अब भी कोई उम्मीद बाकी है तो मैं दसों गुरुओं से आप पर मेहर करने की अरदास करता हूं। (लेखक न्यूज़-व्यूज़ इंडिया के संपादक और कांग्रेस पार्टी के वरिष्ठ पदाधिकारी हैं।)